SK
5.8.2022
Úradný vestník Európskej únie
L 205/123
PRÍLOHA IV
Príloha Vb (časť ML) k nariadeniu Komisie (EÚ) č. 1321/2014 sa mení takto: 1.
V ustanovení ML.A.302 sa písmeno c) nahrádza takto: „c) Program údržby lietadla: 1. musí jasne identifikovať vlastníka lietadla a lietadlo, ktorého sa program týka, vrátane každého inštalovaného motora, prípadne vrtule; 2. musí zahŕňať: a) úlohy alebo prehliadky obsiahnuté v príslušnom minimálnom programe prehliadok (MIP) uvedenom v písmene d); b) pokyny pre zachovanie letovej spôsobilosti (instructions for continuing airworthiness, ďalej len „ICA“) vydané držiteľom schválenia projektu (design approval holder, ďalej len „DAH“); c) pokyny pre zachovanie letovej spôsobilosti vydané deklarantom vyhlásenia o súlade projektu.“
2.
Ustanovenie ML.A.304 sa nahrádza takto: „ML.A.304 Údaje pre modifikácie a opravy Osoba alebo organizácia, ktorá opravuje lietadlo alebo komponent, musí posúdiť akékoľvek poškodenie.
Modifikácie a opravy sa podľa vhodnosti vykonávajú s použitím príslušných údajov: a) schválených agentúrou; b) schválených projekčnou organizáciou v súlade s prílohou I (časť 21) k nariadeniu (EÚ) č. 748/2012; c) zahrnutých v požiadavkách uvedených v ustanovení 21.A.90B alebo 21.A.431B prílohy I (časť 21) k nariadeniu (EÚ) č. 748/2012; d) zahrnutých v požiadavkách uvedených v ustanoveniach 21L.A.62, 21L.A.102, 21L.A.202 alebo 21L.A.222 prílohy Ib (časť 21 Light) k nariadeniu (EÚ) č. 748/2012; e) vyhlásených deklarantom a spĺňajúcich požiadavky stanovené v prílohe Ib (časť 21 Light) k nariadeniu (EÚ) č. 748/2012.“
3.
V ustanovení ML.A.401 sa písmeno b) nahrádza takto: „b) Na účely tejto prílohy „použiteľné údaje o údržbe“ sú ktorékoľvek z týchto údajov: 1. každá príslušná požiadavka, postup, norma alebo informácia vydaná príslušným orgánom alebo agentúrou; 2. každý príslušný príkaz na zachovanie letovej spôsobilosti; 3. príslušné pokyny pre zachovanie letovej spôsobilosti a ostatné pokyny na údržbu vydané držiteľom typového osvedčenia, držiteľom doplnkového typového osvedčenia, deklarantom vyhlásenia o súlade projektu a ktoroukoľvek inou organizáciou, ktorá uverejňuje také údaje v súlade s prílohou I (časť 21), prípadne prílohou Ib (časť 21 Light) k nariadeniu (EÚ) č. 748/2012; 4. v prípade komponentov schválených na inštaláciu držiteľom schválenia projektu alebo deklarantom vyhlásenia o súlade projektu príslušné pokyny na údržbu uverejnené výrobcami komponentov a prijateľné pre držiteľa schválenia projektu alebo deklaranta vyhlásenia o súlade projektu; 5. každý príslušný údaj vydaný v súlade s ustanovením 145.A.45 písm. d).“
4.
V ustanovení ML.A.501 sa písmeno a) nahrádza takto: „a) Pokiaľ v podčasti F prílohy I (časť M), prílohe II (časť 145), prílohe Vd (časť CAO) k tomuto nariadeniu alebo v ustanovení 21.A.307 prílohy I (časť 21) alebo ustanovení 21L.A.193 prílohy Ib (časť 21 Light) k nariadeniu (EÚ) č. 748/2012 nie je stanovené inak, komponent sa môže namontovať, iba ak sú splnené všetky tieto podmienky: i)
je v uspokojivom stave;